armvectores/hy_wikipedia_2023 huggingface dataset:
Don't Speak

Don't Speak, ամերիկյան No Doubt խմբի երգերից է։ Թողարկվել է 1996 թվականին որպես խմբի երրորդ ստուդիային ալբոմի երրորդ երգ։ Վոկալիստ Գվեն Ստեֆանին գրել է երգը իր եղբայր Էրիկ Ստեֆանիի հետ իր նախկին զուգընկերոջ՝ Թոնի Կանալի մասին այն բանից հետո, երբ քանդվեց իրենց յոթամյա ընկերությունը։
Չնայած երգի հայտնիությանը՝ «Don't Speak»-ը չի ներառվել Բիլլբորդի թոփ 100 երգերի մեջ, սակայն եղել է առաջին հորիզոնականում նույն թերթի մեկ այլ ցանկում 16 շաբաթով։ Երգը նաև զբաղեցրել է առաջին հորիզոնականը Ավստրալիայում, Կանադայում, Նիդեռլանդներում, Նոր Զելանդիայում և Մեծ Բրիտանիայում՝ լինելով No Doubt-ի ամենահաջողակ միջազգային երգը։ «Don't Speak»-ը առաջադրվել է տարվա երգ անվանակարգում 1998 թվականի Գրեմմի մրցանակաբաշխությունում։
Երգը համարվում է 495-րդը Blender ամսագրի «500 լավագույն երգերը, ինչ դու ծնվել ես» անվանակարգում։ Այն հնչում է 2009 թվականին թողարկված Band Hero տեսախաղում և նաև ներառված է ամենաշատ ներբեռնված երգերի մեջ 2008 թվականի։


== Կառուցվածք ==
Երգը գրվել է Էրիկ և Գվեն Ստեֆանիների կողմից, իսկ ռեժիսորը եղել է Մեթյու Ուայլդերը։ «Don't Speak»-ը անցել է տարբեր վերագրողների ձեռքի տակով։ կենդանի ելույթը գոյություն ունի 1994 թվականի ապրիլից և ունի նույն կմախքը, ինչ թողարկված տարբերակը։ Երգի մի հատվածը կատարվել է VH1 Storytellers-ի ժամանակ 2000 թվականի օգոստոսի 10-ին։ Երգը գրվել է մի քանի վերագրողների կողմից։


== Տեսահոլովակ ==
Երաժշտության սկսվելուց առաջ՝ տեսահոլովակի սկսելու պահին, կա մի տեսարան, որտեղ Կանալը փտած խնձոր է քաղում ծառից։ Մյուս տեսարաններում կենտրոնացած է Գվեն Ստեֆանիի վրա, մինչդեռ խումբը ետևի տեսարանում է։
Տեսահոլովակը հաղթել է լավագույն խմբային տեսահոլովակ անվանակարգում և առաջադրվել է տարվա տեսահոլովակ անվանակարգում 1997 թվականի MTV մրցանակաբաշխությունում։
Կա երգի այլընտրանքային տարբերակը, որում ցուցադրվում է միայն կենդանի կատարումը։ Երկու տարբերակներն էլ ներառված են DVD The Videos 1992–2003-ում։


== Երգացանկ ==


== Հիթ-շքերթներ ==


== Թողարկում ==


== Ծանոթագրություններ ==


== Արտաքին հղումներ ==
Allmusic
No Doubt-ի պաշտոնական կայքը Archived 2009-02-23 at the Wayback Machine.
Շվեյցարական չարտեր
Երգի բառերը
Ֆոլկախ

Մարքթբրայթ (գերմ.՝ Volkach), քաղաք Գերմանիայում՝ Բավարիա քաղաքում։ Ենթարկվում է Ստորին Ֆրանկոնայո վարչական շրջանին։ Ներառում է Կիտցինգեն շրջան նահանգը։ Զբաղեցնում է 60,19 կմ² տարածք։ Բնակչությունը ըստ 2011 թվականի տվյալներով 9151 մարդ։ Հեռախոսային կոդը՝ 09 6 75 174։


== Պատկերասրահ ==

		
		
		


== Ծանոթագրություններ ==
Պուկա (գյուղ, Վիննի շրջան)

Անվան այլ կիրառումների համար տե՛ս՝ ՊուկաՊուկա (էստ․՝ Puka), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երվանդաշատի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Երվանդաշատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պրիմիուսկի (Կույբիշևի շրջան)

Պրիմիուսկի (ռուս.՝ Примиусский), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Վիլանցհայմ

Վիլանցհայմ (գերմ.՝ Willanzheim) կոմունա Գերմանիայում, Բավարիա երկրամասում։ Մտնում է Կիտցինգեն շրջանի կազմի մեջ։ Գտնվում է Ստորին Ֆրանկոնիա վարչական շրջանի ենթակայության ներքո։ Զբաղեցնում է 25,19 կմ² տարածք։ Բնակչությունը 2011 թվականի տվյալներով 1593 մարդ է։ Պաշտոնական կոդը՝ 09 6 75 179։


== Պատկերասրահ ==

		
		


== Ծանոթագրություններ ==
Վարդաշատ (Արարատի մարզ)

Անվան այլ կիրառումների համար տե՛ս՝ Վարդաշատ (այլ կիրառումներ)Վարդաշատ (նախկին անվանումը` Ղաշղա),
գյուղ Հայաստանի Հանրապետության Արարատի մարզի Արարատի տարածաշրջանում։ մարզկենտրոնից գտնվում է մոտ 55 կմ հեռավորության վրա, մայրաքաղաքից՝ 90 կմ հեռավորության վրա։


== Պատմություն ==
Նախկինում ունեցել է Ղաշղա անվանումը։ 1948 թվականից կոչվել է Վարդաշատ։ Գյուղը վերաբնակեցվել է 1828-1830 թվականներին Թուրքմենչայի պայմանագրի համաձայն՝ Պարսկաստանի Խոյ-Սալմաստ գավառից գաղթած մի քանի ընտանիքներով։
Գյուղը որպես բնակավայր ավելի հին է։ Գյուղի շրջակայքում կան սրբավայրեր։ Գյուղի կենտրոնում է գտնվում Սուրբ Մարիամ Աստվածածին եկեղեցին։
Գյուղը տեղադրված է Արաքսի ձախակողմյան վտակ Արածո գետի աջ ափին, Գեղամա լեռնաշղթայի հարավային լանջին։ Ծովի մակարդակից ունի մոտ 1830 մ բարձրություն։ Նրա վարչական տարածքը ներառում է ծովի մակերևույթից 1400 մ-ից մինչև 2900 մ բարձրության վրա գտնվող բազմաթիվ լեռներ ու բարձունքներ։


== Կլիմա ==
Կլիման բարեխառն լեռնային է։ Ձմեռը տևական է, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Հունվարյան միջին ջերմաստիճանը տատանվում է -8-ից -12&°C, հուլիսյան միջինը՝ +20-ից +30°C։ Բնական լանդշաֆտները սևահողային տափաստաններն են։ Ագրոկլիմայական տեսակետից ընկած է մասնակի ոռոգման գոտում։ Տեղումների միջին քանակը 400-600 մմ է։ Հաճախ են չորային, երաշտի տարիները։


== Բնակչություն ==


== Տնտեսություն ==
Գյուղն ունի առկա 72 տնտեսություն։ Բնակիչները բոլորը հայեր են, գյուղում ազգային փոքրամասնություններ չկան։
Համայնքի տնտեսության մասնագիտացման ճյուղը գյուղատնտեսությունն է։ Բնակչության հիմնական զբաղմունքը անասնապահությունն ու այգեգործությունն են։ Գյուղում շատ են խնձորի, տանձի, ընկուզենու այգիները։ Մշակում են ջերմասեր բանջարաբոստանային մշակաբույսեր, ինչպես նաև հացահատիկ։
Համայնքում գործում է տարրական դպրոց։ Համայնքը ունի մշակույթի տուն, գործում է բուժական ամբուլատորիա։ Համայնքն ապահովված է ֆիքսված և բջջային հեռախոսակապով, գործում է փոստային բաժանմունք։


== Պատկերասրահ ==

		
		


== Տես նաև ==
Վարդաշատի պատմության և մշակույթի անշարժ հուշարձանների ցանկ (Արարատի մարզ)


== Ծանոթագրություններ ==

Վարդաշատ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Սորիա

Սորիա (իսպ.՝ Soria), քաղաք և համայնք Իսպանիայի Կաստիլիա և Լեոն ինքնավարությունում, որի կազմի մեջ մտնող նույնանուն պրովինցիայի վարչական կենտրոնն է։ Ընկած է Դուերո գետի ափին։ Զբաղեցնում է 271,77  քառակուսի կիլոմետր տարածք,: Բնակչության թվաքանակը՝ 38.881. այդ ցուցանիշով վերջին տեղն է զբաղեցնում Կաստիլիա և Լեոնի և նախավերջին տեղը՝ ամբողջ Իսպանիայի պրովինցիաների վարչական կենտրոնների ցանկում (վերջինը Տերուելն է)։ Քաղաքի տնտեսության մեջ առանձնահատուկ կարևորություն ունեն գյուղատնտեսությունն ու սննդի արդյունաբերությունը և զբոսաշրջությունը (զբոսաշրջիկներին գրավում է Սորիայում պահպանված պատմա-մշակութային հարուստ ժառանգությունը, մասնավորապես՝ ռոմանական ոճով կառուցված մեծաթիվ եկեղեցիներն ու այլ շինությունները)։ Սորիան ՅՈՒՆԵՍԿՕ-ի ուշադրությանն է արժանացել և ընդգրկվել մարդկության ոչ նյութական ժառանգության ցանկում՝ որպես միջերկրածովյան սննդակարգի պահպանության լավ օրինակ։ Հիմնադրվել է հին հռոմեացիների տիրապետության ժամանակներում, կելտական Նումանսիա բերդից ոչ հեռու (ի դեպ, այդ բերդի անունն է կրում տեղի ֆուտբոլային թիմը, որը հանդես է գալիս Լա Լիգայում՝ լինելով Իսպանիայի բարձրագույն խմբի առաջնությունում ընդգրկված ամենափոքր բնակավայրի թիմը)։


== Ժողովրդագրություն ==

Աղբյուրը՝ Instituto Nacional de Estadística (Spanje)|INE; 1857-2011: volkstellingen


=== Կլիմա ===
Սորիային բնորոշ է օվկիանոսային կլիման (Köppen climate classification-ի դասակարգմամբ՝ Cfb): Քաղաքի բարձր դիրքի պատճառով (ծովի մակերևույթից միջին բարձրությունը 1.065 մետր է) ձմեռներն այստեղ իսպանական չափանիշների համեմատ սառնաշունչ են. սառնամանիքոտ օրերի տարեկան միջին թիվը 84 է, և դրանց մեծ մասը բաժին է ընկնում հունվար ամսին։ Սորիան ամենացրտաշունչ կլիմա ունեցող պրովինցիալ վարչական կենտրոնն է Իսպանիայում։


== Քույր քաղաքներ ==
1994 — Կոլյուր (Ֆրանսիա)
 Արևմտյան Սահարա Մեհարիզ
 ԱՄՆ, Թոլիդո, Օհայո


== Պատկերասրահ ==

		
		
		
		
		
		
		


== Ծանոթագրություններ ==


== Գրականություն ==
Martínez Díez Gonzalo (2006)։ «El Fuero de Soria: génesis y fuentes»։ Anuario de Historia del Derecho Español (Madrid: Boletín Oficial del Estado) (76): 9–32։ ISSN 0304-4319  – via Dialnet (bibliographic database)  
Franz N. Mehling: Spanien. (Knaurs Kulturführer). Droemer Knaur, München 1981, ISBN 3-426-26037-9, S. 639–640.
Pedro de Palol, Max Hirmer: Spanien: Kunst des frühen Mittelalters vom Westgotenreich bis zum Ende der Romanik. Hirmer Verlag, München 1991, ISBN 3-7774-5730-2, S. 105.


== Արտաքին հղումներ ==
GCatholic
Սորիայի պաշտոնական կայքէջը
Սորիայի տեսարժան վայրերի պատկերներ
A scientific study of a fire-walking ritual(չաշխատող հղում) from Discovery Channel's The Daily Planet Show
Վրացիները Մոլդովայում

Վրացիները Մոլդովայում, էթնիկական փոքրամասնություն, որը ապրում է Մոլդովայում։ Մոլդովայում ապրող վրացիների թիվը կազմում է մոտ 900-1000 մարդ։


== Ծանոթագրություններ ==
Լեն Ուայզման

Լեն Ռայան Ուայզմանը (մարտի 4, 1973(1973-03-04), Fremont, Ալամեդա շրջան, Կալիֆոռնիա, ԱՄՆ), ամերիկյան կինոռեժիսոր է, սցենարիստ և պրոդյուսեր։ Նա հայտնի է «Ուրիշ աշխարհ» և «Պինդ ընկույզ 4.0» ֆիլմերը։ 2012 թ.-ի օգոստոսին լույս կտեսնի «Հիշել ամենը» ֆիլմը։ Նա ամուսնացած է անգլիական դերասանուհի Քեյթ Բեքինսեյլի հետ և նրա դստեր Լիլիի խորթ հայրն է։ Նրանք ապրում են Բրենտվուդում Լոս Անջելես։


== Ծանոթագրություններ ==
Լաչես

Լաչես  (գերմ.՝ Latsch, իտալերեն՝ Laces), կոմունա Իտալիայում՝ Տրենտինո Ալտո Ադիջե մարզի Բոլցանո գավառում։ Սահմանակից է Կաստելբելլո-Չարդես, Մարտելլո, Սենալես, Սիլանդրո, Ուլտիմո համայնքներին։ Բնակչության թվաքանակը 2014 թվականի տվյալներով եղել է 5.183, բնակչության խտությունը կազմում է 63 մարդ/կմ²։ Զբաղեցնում է 78 կմ² տարածք։ Փոստային ինդեքս՝ 39021, հեռախոսային կոդ՝ 0473։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք (գերմ.) (իտալ.)
Մաիդլա (գյուղ, Մյառյամաա շրջան)

Անվան այլ կիրառումների համար տե՛ս՝ ՄաիդլաՄաիդլա (էստ․՝ Maidla), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 95 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բերյոզովյա (Շուժլեպի վտակ)

Բերյոզովյա (ռուս.՝ Берёзовая), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դպրոց (հեռուստասերիալ, Ուկրաինա)

«#Դպրոց» (ուկրաիներեն՝ Школа), ուկրաինական հեռուստասերիալ ժամանակակից դպրոցի կյանքի, դեռահասների, ուսուցիչների և ծնողների հետ նրանց հարաբերությունների մասին։ Արտադրել է «1+1» հեռուստաընկերությունը։ Առաջին եթերաշրջանը 1+1 հեռուստաընկերությունը հեռարձակել է 2018 թվականի հունվարի 15-ից մինչև 2018 թվականի փետրվարի 15-ը։ Երկրորդ եթերաշրջանը հեռարձակվել է 2018 թվականի օգոստոսի 27-ից մինչև 2018 թվականի հոկտեմբերի 11-ը։ Երրորդ եթերաշրջան հեռարձակվել է 2019 թվականի մարտի 4-ից մինչև մարտի 14-ը։ 
Հեռուստասերիալի ռեժիսորները եղել են Իրինա Լիտվինևնկոն, Սերգեյ Տոլկուշկինը և Սերգեյ Ումանեցը, գլխավոր դերերում՝ Յանա Անդևա, Նիկիտա Վակուլյուկ, Ելենա Կուրտա, Ելիզավետա Վասիլենկո, Իրինա Կուդաշովա, Իրինա Տրինչեր, Կարինա Չեռնյավսկայա, Օլգա Վիկովսկի և Բոգան Օսադչուկ։ 
Այն համարվում է ուկրաինական առաջին ժամանակակից սերիալ դեռահասների համար։


== Սյուժե ==


=== Առաջին եթերաշջան ===
Մի քանի երիտասարդ ուսուցիչներ պատահմամբ աշխատանքի են անցնում ուկրաինական դպրոցներից մեկում։ Հաջողակ գործարար Եկատերինան դպրոց էր գնացել որպես տնտեսագիտության ուսուցիչ՝ դստեր հետ հարաբերությունները բարելավելու համար։ Նա ծանոթանում է անգլերենի նոր ուսուցչի Ալեքսի հետ, այս ծանոթությունը փոխում է նրանց կյանքը, քանի որ նրանք նախկինում ուսուցիչ չէին եղել։ Դպրոցը նրանց համար դառնում է փորձություն։ Նրանք դպրոցում գործում են այնպես, ինչպես սովորական կյանքում։ Սխալ գրված դասի պլանը կամ թերի լրացված դպրոցական ամսագիրը կարող էր ցանկացած պահի աշխատանքից ազատվելու պատճառ դառնալ։ 
Սերիալում մեծ ուշադրություն է դարձվում դպրոցականների այն իրական խնդիրներին, որոնց նրանք բախվում են պատանեկության տարիներին՝ հասակակիցների կողմից ահաբեկում, փոխըմբռնման բացակայություն ընտանիքում, ուսուցիչների կաշառք և ինտրիգներ։


=== Երկրորդ եթերաշրջան։ «Մանկական խաղեր» ===
Հերոսները փոխադրվում են 11-րդ դասարան։ Նրանք մեծանում են, և նրանց հետ մեծանում են նաև խնդիրները։ Սերիալում հայտնվում են նոր հերոսներ, որոնք փոխում են հին հերոսների նախկին կյանքը։ Հերոսներն ավարտում են 11-րդ դասարանը, պատրաստվում են ավարտել դպրոցն ու անցնել որակավորման քննություններին։ Այնուամենայնիվ, նրանք ունենում են այլ մտահոգություններ, որոնք միշտ չէ, որ լավ հույզեր են առաջ բերում։ 


=== Երրորդ եթերաշրջան։ «Շրջանավարտներ» ===
Երրորդ եթերաշրջանում շրջանավարտներն արդեն մեծ են։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Պաշտոնական կայք Archived 2021-05-25 at the Wayback Machine.
Գլոցման հաստոն

Գլոցման հաստոն, մետալուրգիայում, մետաղներն ու դրանց համաձուլվածքները գլոցման գրտնակների օգնությամբ ճնշմամբ մշակելու մեքենա կամ մեքենաների համակարգ։ Ջուլուկների կամ նախապատրաստուկների փոխադրում մինչև տաքացման վառարաններն ու հաստոնի գրտնակները, գլոցվող նյութի փոխանցումը մի տրամաչափից (գրտնակների միջև եղած բացվածքը) դեպի մյուսը, գլոցուկի եզրաշրջում, հովացում, ուղղում, կտրում, փաթթոցում, փոխադրում պատրաստի արտադրանքի պահեստ։ Աշխատանքային հանգույցը կազմված է հենոցից և նրա վրա մոնտաժված գլոցման աշխատանքային գրտնակներից, որոնք ձևափոխում (գլոցում) են մետաղը, հենարանային գրտնակներից, գրտնակների առանցքակալների հենարաններից, սեղմող մեխանիզմից, որը նախատեսված է գրտնակների միջև եղած հեռավորությունը (բացակը) փոփոխելու համար։ Օժանդակ սարքավորում են տարբեր հարմարանքներն ու մեքենաները, որոնք նախատեսված են գլոցուկի հետագա մշակման (մկրատներ, սղոցներ, ուղղող, տեսականշող մեքենաներ և այլն), ինչպես նաև մետաղի տեղաշարժման (հոլովակուղիներ, մանիպուլյատորներ, եզրակիչներ, հրիչներ են) համար։ Գլոցման հաստոցները դասակարգվում են ըստ գլոցվածքային պրոֆիլի չափերի և ձևի։ Դրան համապատասխան գլոցման հաստոնները լինում են․ շրջասեղմիչ, այդ թվում՝ բյումինգներ և սլյաբինգներ, նախապատրաստուկային, տեսակավոր գլոցուկի, մետաղալարի գլոցման և այլն։
Տուլի (Սոմի գավառ)

Տուլի (ֆր.՝ Tully), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 640 մարդ, բնակչության խտությունը` 340.43 մարդ/կմ²։ Բնակավայրը զբաղեցնում է 1.88 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևմուտք, Ամյեն քաղաքից 60 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 409 աշխատունակ (15-64 տարեկան)  բնակիչ, որոնցից ակտիվ էին 293-ը, իսկ ոչ ակտիվները` 116։ Ակտիվության ցուցանիշը կազմում է 71,6 %։ 293 աշխատունակ մարդկանցից աշխատել է 255 անձ (149 տղամարդ և 106 կին)։ Գործազուրկ են եղել 38 անձ (16 տղամարդ և 22 կին)։ 116 անաշխատունակներից 19-ը եղել են աշակերտներ կամ ուսանողներ, 54-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարմրաքարի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Կարմրաքար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(2581) Ռադագաստ

(2581) Ռադագաստ (անգլ.՝ Radegast), աստերոիդ աստերոիդների հիմնական գոտում։ Հայտնաբերվել է 1980 թվականի նոյեմբերի 11-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,236444 ա. մ., առավելագույնը մոտենում է 2,018 ա. մ. հեռավորության վրա և հեռանում 2,4549 ա. մ.։ Արեգակի շուրջ մեկ ամբողջական պտույտ է կատարում 1221,62 երկրային օրվա ընթացքում, իր ուղեծրով շարժվելով միջինում 0,294691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2581) Ռադագաստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեյ Կրավցով

Սերգեյ Կրավցով (ռուս.՝ Сергей Сергеевич Кравцов, մարտի 17, 1974(1974-03-17), Մոսկվա, ԽՍՀՄ), ռուս պետական և քաղաքական գործիչ։ Ռուսաստանի Դաշնության լուսավորության նախարարը 2020 թվականի հունվարի 21-ից։
Մանկավարժական գիտությունների դոկտոր (2007), դոցենտ։ Ռուսաստանի Դաշնության իսկական պետական խորհրդական (2013)։ Կրթության և գիտության ոլորտում վերահսկողության դաշնային ծառայության ղեկավար 2013 թվականի օգոստոսի 8-ից մինչև 2020 թվականի հունվարի 21-ը։


== Կենսագրություն ==
Ծնվել է 1974 թվականի մարտի 17-ին Մոսկվայում։
1996 թվականին գերազանցությամբ ավարտել է Մոսկվայի պետական բաց մանկավարժական համալսարանը (2006 թվականից՝ Մ. Ա. Շոլոխովի անվան Մոսկվայի պետական հումանիտար համալսարանը, 2015 թվականին միացել է Մոսկվայի պետական մանկավարժական համալսարանին)՝ «մաթեմատիկայի և ինֆորմատիկայի ուսուցչի» մասնագիտությամբ։ 1994-1996 թվականներին եղել է Մոսկվայի №176  դպրոցում մաթեմատիկայի ուսուցիչ։
1997-2002 թվականներին աշխատել է Ռուսաստանի կրթության ակադեմիայի կրթության կառավարման ինստիտուտում, զբաղեցրել է կրտսեր գիտաշխատողի, գիտաշխատողի, ավագ գիտաշխատողի, լաբորատորիայի վարիչի պաշտոնները։ 1999 թվականներին պաշտպանել է թեկնածուական թեզ։ 2000 թվականին ավարտել է Ռուսաստանի ԱԳՆ Մոսկվայի Միջազգային հարաբերությունների պետական ինստիտուտը «պետական և մունիցիպալ կառավարում օտար լեզվի իմացությամբ» մասնագիտությամբ։
2002 թվականին սկսել է աշխատել Ռուսաստանի Դաշնության կրթության նախարարությունում։ 2004 թվականից մինչև 2008 թվականը եղել է կրթության և գիտության ոլորտում վերահսկողության դաշնային ծառայության ղեկավարի օգնականը։
2008 թվականին նշանակվել է «թեստավորման կենտրոն» դաշնային պետական հիմնարկի տնօրենի պաշտոնում, որն իրականացրել է միասնական քննությունների անցկացման ընթացակարգի մշակումը։ 2009 թվականին ղեկավարել է Ռուսաստանի կրթության ակադեմիայի Կրթության կառավարման ինստիտուտը։
2011 թվականի ապրիլին նշանակվել է ՌԴ կրթության և գիտության նախարարության տարածաշրջանային զարգացման դեպարտամենտի տնօրենի պաշտոնում, ինչպես նաև 2011 թվականին կատարել է «կրթության աշխատողների որակավորման բարձրացման և մասնագիտական վերապատրաստման ակադեմիա» դաշնային պետական հիմնարկի ռեկտորի պարտականությունները։
2020 թվականի հունվարի 21-ից գլխավորում Է Ռուսաստանի Դաշնության լուսավորության նախարարությունը։


== Ընտանիք ==
Հայրը ինժեներ է, աշխատել է «Էներգիա - Բուրան» տիեզերանավի նախագծի վրա։ Մայր դասախոս է, «Ինֆորմատիկան դպրոցում» ամսագրի գլխավոր խմբագիրն է։
Ամուսնացած է, ունի դուստր։


== Պարգևներ ==
Արժանացել է մի շարք մրցանակների, այդ թվում՝

Ռուսաստանի Դաշնության կառավարության երախտագիտություն (2016 թվականի ապրիլի 6), Հայրենական կրթության որակի գնահատման համակարգի զարգացման գործում ունեցած նշանակալի ավանդի, պետական միասնական օբյեկտիվ քննության անցկացման մեխանիզմների կատարելագործման համար։
«Ռուսաստանի Դաշնության բարձրագույն մասնագիտական կրթության պատվավոր աշխատող» կոչում։
Ռուսաստանի Դաշնության կրթության և գիտության նախարարության պատվոգիր։


== Ծանոթագրություններ ==
Գուրինիատան

Գուրինիատան (պորտ.՝ Gurinhatã), համայնք Բրազիլիայում՝ Մինաս Ժերայս նահանգի կազմում։ Գտնվում է Տրիանգուլու Մինեյրու ի Ալտու Պարանաիբա նահանգում։ Մտնում է Իտայուտաբա գավառի կազմի մեջ։ Բնակչությունը կազմում է 6323 մարդ՝ 2006 թվականի տվյալներով։ Գրավում է 1 844,347 կմ2 տարածք։ Բնակչության խտությունը կազմում է՝ 3,4 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 50.711.471,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 7.706,91 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,758 (տվյալները ՄԱԿ-ի զարգացման ծրագրի)։
Էյուք

Անվան այլ կիրառումների համար տե՛ս՝ Էյուք (այլ կիրառումներ)Էյուք, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իմ երեխաները (նկար, Արփենիկ Նալբանդյան)

«Իմ երեխաները», ՀԽՍՀ վաստակավոր նկարչուհի Արփենիկ Նալբանդյանի 1959 թվականին ստեղծած կտավը։ Գտնվում է Իսաբեկյան ընտանիքի հավաքածուում։
Կտավն ունի 85 սմ բարձրություն, 64 սմ լայնություն, նյութը՝ կտավ, յուղաներկ։


== Նկարագրություն ==
Արփենիկ Նալբանդյանի դիմանկարային աշխատանքների մեջ գեղարվեստական հիանալի գծեր են դրսևորվում։ Իր երեխաների` Մհերի և Արամի դիմանկարում, որը Արփենիկ Նալբանդյանը ստեղծել է կյանքի վերջին տարիներին, կոմպոզիցիոն անմիջական ընկալմամբ հեղինակը ներկայացրել է երկու եղբայրների, որոնցից մեծն արդեն պատանի է և իր հետաքրքրությունների, մտածումների ուրույն աշխարհն ունի, իսկ փոքրը` զգայուն և ջերմ, ավելի անմիջական է։ Մեծի դիմանկարում նկարչուհին ցույց է տալիս հոգատարությունը դեպի կրտսեր եղբայրը։


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում
Ֆուկաուրա

Ֆուկաուրա (ճապ.՝ 深浦町 Fukaura-machi), քաղաք Ճապոնիայում՝ Աոմորի պրեֆեկտուրայում։ 2017 թվականի նոյեմբերի տվյալների համաձայն՝ քաղաքի բնակչությունը կազմում է 8477 մարդ, իսկ բնակչության խտությունը՝ 17 մարդ/կմ2։
Քաղաքը զբաղեցնում է 488,85 կմ2 տարածք։


== Աշխարհագրություն ==
Ֆուկաուրան գտնվում է Աոմորի պրեֆեկտուրայում և սահմանակցում է Ճապոնական ծովի հետ։


=== Հարևան քաղաքներ ===
Աոմորի պրեֆեկտուրա
Աջիգասավա
Ակիտա պրեֆեկտուրա
Հապո


== Բնակչություն ==
Ֆուկաուրա քաղաքի բնակչության շարժը ներկայացված է աղյուսակում։


=== Կլիմա ===
Քաղաքում տիրում է ցուրտ մերձարևադարձային կլիմա՝ կարճ և տաք ամառներով, երկար, ձնառատ և ցուրտ ձմեռներով։


== Տնտեսություն ==

Ֆուկուրայի տնտեսությունը հիմնված է ձկնորսության վրա։
Կան նաև որոշ զբոսաշրջային ուղիներ, ինչպիսիք են՝ «Սիրակասի Սանաչի»-ն (համարվում է «ՅՈՒՆԵՍԿՕ»-ի համաշխարհային ժառանգության մաս) և Ջունիկո լիճը։


== Կրթություն ==
Ֆուկուրան ունի երեք տարրական, երեք միջնակարգ և երեք ավագ դպրոց։


== Քույր քաղաքներ ==
 Ռանուա, Ֆինլանդիա,


== Հայտնի անձինք ==
Ամինիսիկի Ռյուջի՝ սումոիստ
Ասյոֆուձի Սեյա՝ սումոիստ
Կայո Ռյոձի՝ սումոիստ
Մասացուկասա Կյոշին՝ սումոիստ


== Ծանոթագրություններ ==


== Արտաքին հղումենր ==
http://www.town.fukaura.lg.jp/ Ֆուկաուրա. պաշտոնական կայք
Արամ Խաչատրյանի հուշարձան (այլ կիրառումներ)

Արամ Խաչատրյանի հուշարձան, կարող է վերաբերել՝

Արամ Խաչատրյանի հուշարձան (Երևան) - գտնվում է Երևանում, «Արամ Խաչատրյան» մեծ համերգասրահի շենքի առջև
Արամ Խաչատրյանի հուշարձան (Մոսկվա) - գտնվում է Մոսկվայում, Կոմպոզիտորների տան մոտ՝ Բրյուսովի նրբանցքում


== Տես նաև ==
Արամ Խաչատրյանի կիսանդրի (Երևան)
Արամ Խաչատրյանի կիսանդրի (Նիժնի Նովգորոդ)
Խարաբերեշ

Անվան այլ կիրառումների համար տե՛ս՝ Խարաբերեշ (այլ կիրառումներ)Խարաբերեշ, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լեոպոլդ I

Լեոպոլդ I (դեկտեմբերի 16, 1790(1790-12-16)[…], Կոբուրգ, Saxe-Coburg-Saalfeld - դեկտեմբերի 10, 1865(1865-12-10)[…], Լակեն, Բրյուսել, Բելգիա), Բելգիայի թագավորության I արքան, որը կառավարել է 1831 թվականի հուլիսի 21-ից մինչև 1865 թվականի դեկտեմբերի 10-ը։ Նրան հաջորդել է Լեոպոլդ II-ը։ Ունեցել է գեներալ լեյտենանտի զինվորական կոչում։ Բավական երկար տարիներ ապրել և ծառայել է Ռուսական կայսրությունում։


== Ծանոթագրություններ ==
Լա Ռիվիեռ Սեն Սովեր

Լա Ռիվիեռ Սեն Սովեր (ֆր.՝ La Rivière-Saint-Sauveur), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 2371 մարդ, բնակչության խտությունը` 439.89 մարդ/կմ²։ Բնակավայրը զբաղեցնում է 5.39 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1304 աշխատունակ (15-64 տարեկան)  բնակիչ, որոնցից ակտիվ էին 985-ը, իսկ ոչ ակտիվները` 319։ Ակտիվության ցուցանիշը կազմում է 75,5 %։ 985 աշխատունակ մարդկանցից աշխատել է 877 անձ (466 տղամարդ և 411 կին)։ Գործազուրկ են եղել 108 անձ (48 տղամարդ և 60 կին)։ 319 անաշխատունակներից 71-ը եղել են աշակերտներ կամ ուսանողներ, 143-ը` թոշակառուներ, իսկ 105-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոլյա (Բայսայի վտակ)

Անվան այլ կիրառումների համար տե՛ս՝ Նոլյա (այլ կիրառումներ)Նոլյա (ռուս.՝ Ноля), գետ Ռուսաստանում, հոսում է Լեբյաժինսկի շրջանում, Կիրովի մարզում։ Գետաբերանը տեղակայված է Բայսա գետի ձախ ափին՝ 12 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Պոլոմ գյուղում, Լեբյաժե գյուղից 12 կմ դեպի հարավ-արևելք։ Գետ հոսում է դեպի արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037860
Հիդրոլոգիական ուսումնասիրությունների կոդը - 111103786
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ակուտո

Ակուտո (իտալերեն՝ Acuto), քաղաք Իտալիայում, գտնվում է Լացիո շրջանում՝ Ռիետի պրովինցիայում, պատկանում է Ֆրոզինոնե (պրովինցիա) վարչական կենտրոնին։ Բնակչությունը կազմում է 1857 մարդ, խտություննը կազմում է 143 մարդ/կմ²։ Տարածքը կազմում է 13 կմ²։ Փոստային ինդեքս՝ 3010։ Հեռախոսսյին կոդ՝ 00775։
Քաղաքի հովանավորն է համարվում Սուրբ Մավրիկիոսը։ Տոնը նշվում է սեպտեմբերի 22-ին։


== Արտաքին հղումներ ==
Պաշտոնական կայք (իտալ.)
Ազրայել

Ազրայել, գյուղակ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արածանիի հովտում։
XX դարի սկզբին ուներ 10 քուրդ բնակիչ։ Բնակիչների հիմնական զբաղմունքն անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իմ ընկերուհին հրեշ է

«Իմ ընկերուհին հրեշ է» (անգլ.՝ Colossal), կանադական և իսպանական ֆանտաստիկ ֆիլմ, որի հեղինակն է Նաչո Վիկալոնդո։ Ֆիլմը դուրս է եկել էկրաններին 2016 թվականի սեպտեմբերի 9-ին։


== Սյուժե ==
Սյուժեի մեջ պատմվում է, որ հսկայական հրեշը հարձակվում է Սեուլ քաղաքի վրա։ Գլորիան կորցրել էր իր աշխատանքը և իր ընկերոջ հետ սկսում են ենթադրել, որ մասնակից են այդ իրադարձություններին։


== Դերերում ==


== Փաստեր ==
Նկարահանումներ ժամանակ Էն Հեթուեյը եղել է հղի։


== Ծանոթագրություններ ==


== Արտաքին հղումներ ==
«Моя девушка – монстр»(անգլ.) ֆիլմը Internet Movie Database կայքում
(8072) Յոջիկոնդո

(8072) Յոջիկոնդո (անգլ.՝ Yojikondo), աստերոիդ աստերոիդների հիմնական գոտում։ Հայտնաբերվել է 1981 թվականի ապրիլի 1-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,384505 ա. մ., առավելագույնը մոտենում է 2,0348 ա. մ. հեռավորության վրա և հեռանում 2,7342 ա. մ.։ Արեգակի շուրջ մեկ ամբողջական պտույտ է կատարում 1344,92 երկրային օրվա ընթացքում, իր ուղեծրով շարժվելով միջինում 0,267674 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8072) Յոջիկոնդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուջանգպանդանգ

Ուջանգպանդանգ (մինչե 1970 թվականը՝ Մակասար), քաղաք և նավահանգիստ Ինդոնեզիայում, Մակասարի նեղուցի ափին։ Հարավային Սուլավեսի նահանգի վարչական կենտրոնն է։ 709 հզ․ բնակիչ (1980)։ Առևտրատրանսպորտային, ֆինանսական և մշակութային կարևոր կենտրոն է։ Ունի օդանավակայան, երկաթուղային կայարան։ Ուջանգպանդանգով արտահանում են կոպրա (կոկոսյան ընկույզի միջուկ), համեմունքներ, սուրճ, եղեգնարմավ (ռատան), խեժ, արժեքավոր փայտանյութ, կաշի և այլն։ Կան սննդհամի, տեքստիլ արդյունաբերություն, փայտամշակություն, ՝ շրջակայքում՝ ցեմենտի, թղթի ձեռնարկություններ, նավաշինարան։ Ունի համալսարան, մանկավարժական ինստիտուտ։
Արինա Մարտինովա

Արինա Մարտինովա (ռուս.՝ Мартынова, Арина Валерьевна, փետրվարի 27, 1990(1990-02-27), Մոսկվա, ԽՍՀՄ). խորհրդային մենասահորդ-գեղասահորդուհի։ 2005/2006 և 2006/2007 մրցաշրջաններում պատանիների կարգում Ռուսաստանի կրկնակի չեմպիոն։


=== Կարիերա ===
Չորս տարեկանից սկսել է սահել։ Արինայի առաջին մարզիչն էր Լարիսա Գեն։ Ութ տարեկանում հայտնվել է մարզիչ Ժաննա Գրոմովայի խմբում։ Տասնհինգ տարեկանում տեղափոխվել է ԲԿՄԱ`Սվետլանա Սոկոլովսկայի մոտ։
2006 թվականի հոկտեմբերից Արինան մարզվել է Մարինա Կուդրյավցևայի ղեկավարությամբ։
Դեբյուտը եղել է 2006 թվականին Կալգարիում կայացած աշխարհի գեղասահքի առաջնությունում, որտեղ զբաղեցրել է տասնիններորդ տեղը;
2006 թվականի աշխարհի առաջնությունում զբաղեցրել է տասնիններորդ տեղը։
2007 թվականի աշխարհի առաջնությունում տասնվեցերորդն էր։

2007-2008 թվականների մրցաշրջանում վատ ելույթ ունեցավ Գրան-Պրի փուլում։ Նա նախավերջինն էր «Cup of China»-ում և վերջինը` «Cup of Russia»-ում։ Հետագայում պարզվեց, որ այս մրցաշարերում նա հանդես է եկել ոտքի սթրեսային կոտրվածքով։ 2008 թվականի Ռուսաստանի առաջնությունը և հաջորդ մրցաշրջանի մրցումները Արինան բաց թողեց այդ վնասվածքի բուժման պատճառով։
2008 թվականի ապրիլին Արինա փոխեց մարզչին` տեղափոխվելով Վիկտորյա Վոլչկովայի խումբ։
2008-2009 թվականների մրցաշրջանի սկզբում չի մասնակցել միջազգային մրցաշարերին։ Մրցաշրջանի առաջին լուրջ մեկնարկը Ռուսաստանի առաջնությունն էր, որտեղ Արինան զբաղեցրեց յոթերորդ տեղը և չընդգրվեց Եվրոպայի կամ աշխարհի առաջնության հավաքականի կազմում։ 2009 թվականի փետրվարին ուղարկվեց XXIV համաշխարհային ունիվեսիդային, որտեղ էլ զբաղեցրեց տասնհինգերորդ տեղը։
2009-2010 թվականների մրցաշրջանից սկսած այլևս չի մասնակցում մրցաշարերին։


=== Սպորտային ձեռքբերումներ ===


== Ծանոթագրություններ ==
Մանկատան շենք (Կամենսկ-Ուրալսկի)

Նախկին մանկատան շենք (ռուս.՝ Здание бывшего детского приюта), շենք Ռուսաստանի Դաշնության Սվերդլովսկի մարզի Կամենսկ-Ուրալսկի քաղաքի պատմական մասում։ 19-րդ դարի վերջի հասարակական շենքի օրինակ է, որը կառուցված է ուշ կլասիցիզմի ոճով։ Հասցեն՝ Լենինի փողոց, տուն 134։
Սվերդլովսկի մարզի կառավարության 2001 թվականի դեկտեմբերի 28-ի թիվ 859-PP որոշմամբ շենքին շնորհվել է տարածաշրջանային նշանակության ճարտարապետության հուշարձանի կարգավիճակ (գրանցման համար՝ 661710946770005)։


== Ճարտարապետություն ==
Երկհարկանի քարե շենքի հատակագիծը քառակուսի է, այն ներգծված է թաղամասի գծային կառուցապատման մեջ։ Գլխավորը հարավային ճակատն է, որը դուրս է գալիս Լենինի փողոց (նախկին Բոլշայա Մոսկվովսկայա փողոց)։
Հարավային ճակատը համաչափ է։ Նրա կենտրոնական մասում գտնվում է երեք լուսամուտային առանցքով ելուն, կողային մասերը հորիզոնական կիսված են գետնախարսխային նիստով, վերլուսամուտային գոտիներով և միջհարկային քիվով։ Ճակատի վերին մասը նույնպես ավարտվում է քիվով։ Պատուհանների քանակը կենտ է, վերևից պատուհանները ձևավորված են կամարաղեղի տեսքով ծեփածո պրոֆիլով։ Երկրորդ հարկի պատուհանները  զարդարված են զարդաքիվերով։ Արևելյան ճակատը, բացառությամբ հյուսիսարևելյան անկյունում արված կցակառույցի, դեկորացված է ինչպես գլխավոր ճակատը։ Կցակառույցը և մնացած ճակատները ձևավորված են շատ պարզ և գործնական։


== Ներկա ==
Այժմ Լենինի փողոց, տուն 134 հասցեի նախկին մանկատան շենքում գործում է «Սիգնալ-02» ընկերությոընը, որն իրականացնում է ավտոճանապարհների և ավտոմայրուղիների շինարարություն։


== Պատկերասրահ ==

		
		


== Ծանոթագրություններ ==


== Գրականություն ==
Свод памятников истории и культуры Свердловской области / ред. В.Е.Звагельская. — Екатеринбург: Сократ, 2008. — Т. 2. — С. 648. — ISBN 978-5-88664-323-7
Памятники архитектуры Каменска-Уральского / С. И. Гаврилова, Л. В. Зенкова, А. В. Кузнецова, А. Ю. Лесунова — Екатеринбург: Банк культурной информации, 2008. — 92 с.
Աշխարհառազմավարություն

Աշխարհառազմավարություն, աշխարհաքաղաքականության ենթաբաժին, արտաքին քաղաքականության տեսակներից մեկը որտեղ ուշադրության կենտրոնում են աշխարհագրական ֆակտորները և դրանց ազդեցությունը քաղաքական և ռազմական գործունեությանը։ Ինչպես և այլ ռազմավարություններում, աշխարհառազմավարությունը վերաբերվում է միջոցների և նպատակների համապատասխանությանը, այսինքն երկրի պաշարները (լինեն դրանք թե սահմանափակ, և թե լայն) և նրա աշխարհաքաղաքական նպատակները (որոնք կարող են լինել տեղային, տարածաշրջանային կամ էլ գլոբալ)։


== Ծանոթագրություն ==
Ղունկիանոսի ճաղակ

Ղունկիանոսի ճաղակ, Հայաստանի գետակ Սյունիքի մարզում, Գորշ գետի վտակը։ Սկիզբ է առնում Զանգեզուրի լեռների հյուսիսարևելյան լանջերից բխող աղբյուրներից և Գորայք գյուղից հարավ–արևելք միանում մայր գետին։ Երկարությունը 6,5 կմ է։


== Ծանոթագրություններ ==
Էդուարդ Մարի Վայյան

Մարի Էդուար Վայյան (ֆր.՝ Marie Édouard Vaillant, (հունվարի 29, 1840(1840-01-29), Վյերզոն, Շեր - դեկտեմբերի 18, 1915(1915-12-18)[…], Փարիզի 12-րդ շրջան, Փարիզ), հայտնի նաև որպես Էդուարդ Վայյան, ֆրանսիացի ձախ թևի քաղաքական գործիչ, Փարիզի կոմունայի անդամ։
Հայդելբերգի համալսարանում ուսանելու տարիներին (1866-1967) մտել է I ինտերնացիոնալ։ Եղել է Փարիզի կոմունայի անդամ, մտել դրա 1-ին և 2-րդ գործադիր հանձնաժողովների կազմի մեջ, ղեկավարել Լուսավորության հանձնաժողովը։ Կոմունայի պարտությունից հետո վտարանդվել է Լոնդոն, որտեղ ընտրվել է I Ինտերնացիոնալի գլխավոր խորհրդի անդամ։ Հեռակա դատապարտվել է մահապատժի, 1880 թ. ներումից հետո, վերադառնալով Ֆրանսիա, 1881 թ. ղեկավարել է բլանկիստյների կենտրոնական հեղափոխության կոմիտեն։ Միլերանականների դեմ պայքարում մերձեցել է գեդիստներին և եղել Ֆրանսիայի սոցիալիստական կուսակցության մեջ բլանկիսաների հետ նրանց միավորման (1901) նախաձեռնողներից։ 1905-1915 թթ.՝ ֆրանսիացի սոցիալիստական, կուսակցության (հիմնական 1905 թ.) ղեկավարներից։ Առաջին համաշխարհային պատերազմի ժամանակ՝ սոցիալ-շովինիստ։


== Ծանոթագրություններ ==
Մոնտինի սյուր Կրեսի

Մոնտինի սյուր Կրեսի (ֆր.՝ Montigny-sur-Crécy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը Լանն է։
Համայնքի INSEE կոդը՝ 02517:


== Բնակչություն ==
2010 թվականի տվյալներով՝ համայնքի բնակչությունը կազմում է 309 մարդ։ 


== Տնտեսություն ==
2010 թվականին համայնքի 198 աշխատունակ (15-64 տարեկան) բնակիչներից 154-ը տնտեսապես ակտիվ էին, 44-ը՝ ոչ ակտիվ (ակտիվության ցուցանիշը կազմել 77,8%, 1999 թվականին եղել է 77,0%)։ 154 տնտեսապես ակտիվ բնակիչներից աշխատում էին 137-ը (83 տղամարդ և 54 կին), գործազուրկ էին 17-ը (9 տղամարդ և 8 կին)։ 44 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 15-ը՝ թոշակառուներ, 26-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումններ ==
Վիճակագրության ազգային ինստիտուտ, Մոնտինի սյուր Կրեսի (ֆր.)
(5139) Ռումոյ

(5139) Ռումոյ (անգլ.՝ Rumoi), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 13-ին Մասարու Մուկաիի և Մասանորի Տակեիշիի կողմից Կոգոշիմաում։
Միջին հեռավորությունը Արեգակից կազմում է 2,854928 ա. մ., առավելագույնը մոտենում է 2,7567 ա. մ. հեռավորության վրա և հեռանում 2,9531 ա. մ.։ Արեգակի շուրջ մեկ ամբողջական պտույտ է կատարում 1761,94 երկրային օրվա ընթացքում, իր ուղեծրով շարժվելով միջինում 0,20432 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5139) Ռումոյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալբերտո Սորո

Ալբերտո Սորո (իսպ.՝ Alberto Soro, մարտի 9, 1999(1999-03-09), Էխեա դե լոս Կաբալյերոս, Սարագոսա, Արագոն, Իսպանիա), իսպանացի պրոֆեսիոնալ ֆուտբոլիստ։ Ներկայումս Ռեալ Մադրիդից վարձավճարով հանդես է գալիս Սարագոսայի կազմում։ Խաղում է վինգերի և հարձակվողական կիսապաշտպանի դիրքում։


== Ակումբային կարիերա ==


=== Սորոգոսա ===
Սորոն Սարագոսայի ակադեմիայի սան է։ Իր պրոֆեսիոնալ դեբյուտը նշեց 2018 թվականի օգոստոսի 25-ին՝ փոխարինման մտնելով Ռեուս Դեպորտիուի դեմ խաղում։ Իր առաջին գոլը խփեց սեպտեմբերի 8-ին՝ Ռեալ Օվիեդոյի դեմ խաղում։ Հոկտեմբերի 5-ին Սորոն երկարաձգեց իր պայմանագիրը ակումբի հետ մինչև 2022 թվականը։ 2019 թվականի հունվարի 19-ին նա գոլ խփեց Ռայո Մախադահոնդայի դեմ խաղում, իսկ հանդիպումն ավարտվեց 2-2 հաշվով։ Մարտի 3-ին իսպանացին հեռացվեց խաղադաշտից Ալմերիայի դեմ խաղում՝ կարմիր քարտ ստանալով հանդիպման 90-րդ րոպեին։ Իր առաջին մրցաշրջանում Սորոն անցկացրեց 29 հանդիպում առաջնությունում՝ դառնալով 2 գոլի և 2 գոլային փոխանցման հեղինակ։


=== Ռեալ Մադրիդ ===
2019 թվականի հուլիսի 26-ին Սորոն 5 տարվա պայմանագիր կնքեց Ռեալ Մադրիդի հետ, ինչից հետո 2019-20 մրցաշրջանում վարձավճարով վերադարձավ Սարագոսա։


== Միջազգային կարիերա ==
Սորոն ներկայացրել է Իսպանիան մինչև 18 տարեկանների երիտասարդական հավաքականում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 10-ի դրությամբ


== Ծանոթագրություններ ==


== Արտաքին հղումներ ==
Սորոյի պաշտոնական Ինստագրամի էջը
Սորոն transfermarkt-ում
Սորոն soccerbase.com-ում
Սորոն WhoScored.com կայքում
Սորոն Սարագոսայի պաշտոնական կայքում Archived 2019-11-02 at the Wayback Machine.
Միզանո Ադրիատիկո

Միզանո Ադրիատիկո (իտալերեն՝ Misano Adriatico), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը կազմում է 10 905 մարդ, բնակչության խտությունը՝ 461 մարդ/կմ²։ Զբաղեցնում է 22,43 կմ² մակերես։ Փոստային ինդեքս՝ 47843, հեռախոսային կոդ՝ 0541։
Տոնը նշվում է Փետրվարի 3-ին։


== Արտաքին հղումներ ==
Պաշտոնական կայք (իտալ.)
Խասեքա

Խասեքա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դիանայի լոգանքը (նկար, Բուշե)

«Դիանայի լոգանքը» (ֆր.՝ Diane sortant du bain), ֆրանսիացի գեղանկարիչ, ռոկոկոյի ներկայացուցիչ Ֆրանսուա Բուշեի նկարներից։ Այս ստեղծագործությունը հեղինակը վրձնել է 1742 թվականին։ Յուղաներկով կտավի չափերն են՝ 57 × 73 սմ։
Այսօր «Դիանայի լոգանքը» ստեղծագործությունը պահպանվում և ցուցադրվում է Լուվրի թանգարանում (Փարիզ, Ֆրանսիա)։


== Նկարագիր ==
«Դիանայի լոգանքը» ստեղծագործության առջևի պլանում հեղինակը վրձնել է աստվածուհի Դիանային։ Վերջինս պատկերված է մորեմերկ։ Այն, որ նկարի հոլանի հերոսը որսորդության աստվածուհին է, վկայում են կտավին հազիվ երևացող նետ ու աղեղը և որսորդական շները։ Դիանան նստած է մետաքսե գործվածքին, որը խորհրդանշում է ճոխությունը։ Նկարում պատկերված որոշ դետալներ վերաբերում են աստվածուհու պատմությանը։ Ձախ կողմում երևում են երկու շուն։ Դրանցից մեկը ջուր է խմում լճակից, որից հենց նոր դուրս է եկել աստվածուհին։ Իսկ մյուս շունը գլուխը թեքել է։ Այս տեսարանը տանում է դեպի այն պահը, երբ որսորդ Ակտեոնը պատահականորեն տեսնում է Դիանային լոգանքի ժամանակ և վերջինս կատաղությամբ որսորդին եղջերուի է վերածում։


== Տես նաև ==
Դիանա
Ակտեոն
Ակտեոնի մահը


== Ծանոթագրություններ ==


== Արտաքին հղումներ ==
«Դիանայի լոգանքը» ստեղծագործությունը
Կրասնի Օկտյաբր (գյուղ, Գաֆուրիյսկի շրջան)

Անվան այլ կիրառումների համար տե՛ս՝ Կրասնի ՕկտյաբրԿրասնի Օկտյաբր (ռուս.՝ Красный Октябрь, բաշկիրերեն՝ Ҡыҙыл Октябрь), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժաշքվա

Ժաշքվա (վրաց.՝ ჟაშქვა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1220 մետր բարձրության վրա։ Շրջկենտրոն Օնից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 34 մարդ։


== Ծանոթագրություններ ==
Նիժնեսյուրյուբաևո

Նիժնեսյուրյուբաևո (ռուս.՝ Нижнесюрюбаево, բաշկիրերեն՝ Тубәнге Сирбай), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլդար Ղասիմով

Էլդար Փարվիզ օղլի Ղասիմով (ադրբ.՝ Eldar Qasımov, հունիսի 4, 1989(1989-06-04), Բաքու, Ադրբեջանական ԽՍՀ, ԽՍՀՄ), ադրբեջանցի երգիչ, ով Նիգյար Ջամալի հետ ներկայացրել է Ադրբեջանը Եվրատեսիլ 2011 երգի մրցույթում, գրավելով առաջին հորիզոնականը։ 2012 թվականին Լեյլայի և Նարգիզի հետ վարել է Եվրատեսիլ 2012 երգի մրցույթը։


== Կենսագրություն ==
Էլդարը ծնվել է Բաքու քաղաքում 1989 թվականի հունիսի 4-ին։ Ավարտել է Բաքվի Սլավոնական Համալսարանը՝ միջազգային հարաբերություններ և երկրագիտություն մասնագիտություններով։ Էլդար Ղասիմովը, ադրբեջաներենից բացի, վարժ խոսում է գերմաներեն։
Աստերոիդների ցանկ (39001-39100)

Աստերոիդների ցանկ (38901-39000)  • Աստերոիդների ցանկ  • Աստերոիդների ցանկ (39101-39200)
 Աստերոիդների ցանկ (38901-39000)  • Աստերոիդների ցանկ  • Աստերոիդների ցանկ (39101-39200)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Ավտոմատ գիծ

Ավտոմատ գիծ մեքենաների համակարգ, հիմնական և օժանդակ սարքավորման կոմպլեքս, որն արտադրանքի պատրաստման կամ մշակման ողջ պրոցեսը կատարում է ավտոմատորեն, տեխնոլոգիական որոշակի հաջորդականությամբ և տրված ռիթմով։ Այն գծերը, որոնց դեպքում տեխնոլոգիական օպերացիաների մի մասի կատարման համար (օրինակ՝ առանձին ագրեգատների գործարկումն ու կանգնեցումը, նախապատրաստվածքի ամրացումն ու տեղափոխումը) պահանջվում է մարդու անմիջական մասնակցությունը, կոչվում են կիսաավտոմատ գծեր։


== Ավտոմատ գծերի կազմվածքը ==
Ավտոմատ գծերը կազմված են աշխատանքային մեքենաներից, փոխադրման ու վերահսկման սարքերից և կառավարման համակարգի մեխանիզմներից։ Ավտոմատ գծի ստեղծումն արտադրության ավտոմատացման կարևորագույն փուլերից է։ Ավտոմատ գծի կիրառումը բարձրացնում է աշխատանքի արտադրողականությունը, կրճատում արտադրական տարածությունները, փոխադրամիջոցները, ապահովում արտադրության ռիթմիկությունը, իջեցնում արտադրանքի ինքնարժեքը։ Ավտոմատ գծերը լայնորեն կիրառվում են մեքենաշինության, թեթև ու սննդի, էլեկտրատեխնիկական, ռադիոտեխնիկական, քիմիական արդյունաբերության, կենցաղային իրերի, կահույքի արտադրությունում։ Խիստ որոշակի ձևի ու չափի շինվածքներ մշակող Ավտոմատ գծերը կոչվում են հատուկ. շինվածքի տեսակը փոխելիս այս ավտոմատ գծերը փոխարինվում են նորերով կամ վերակառուցվում են։ Միատիպ և որոշակի սահմաններում փոփոխվող չափեր ունեցող շինվածքների մշակման համար կիրառվում են մասնագիտացված ավտոմատ գծեր, որոնք շահագործական ավելի լայն հնարավորություններ ունեն։ Արտադրության օբյեկտը նորով փոխարինելիս այս ավտոմատ գծերի առանձին ագրեգատներ միայն վերահարմարաբերում են և փոխում դրանց աշխատանքի ռեժիմը, իսկ մնացած հիմնական սարքավորումը նույնությամբ օգտագործում են նոր արտադրանքը թողարկելու համար։


== Վերահարմարաբերվող ավտոմատ գծեր ==
Գոյություն ունեն և արագ վերահարմարաբերվող ունիվերսալ ավտոմատ գծեր, որոնք կազմված են բազմանպատակ, ծրագրային կառավարման ավտոմատ հաստոցներից ու մեխանիզմներից և կիրառվում են հատային ու մանր սերիական արտադրություններում։ Ավտոմատ գծերը լինում են զուգահեռ, հաջորդական և համակցված (զուգահեռ հաջորդական) գործողության, միահոսք, բազմահոսք և խառը հոսքային։ Հաջորդական կամ զուգահեռ գործողության մի քանի ավտոմատ գծեր կարող են միավորվել մի միասնական համակարգի մեջ և կազմել ավտոմատ տեղամասեր, արտադրամասեր կամ արտադրություններ։ Ավտոմատ գծերը ղեկավարվում են ավտոմատ կառավարման համակարգերի օգնությամբ, որոնք ստորաբաժանվում են ներքին և արտաքին համակարգերի։ Առաջինները կառավարում են ավտոմատ գծի առանձին ագրեգատի կամ մեխանիզմի աշխատանքը, իսկ արտաքին համակարգերն ապահովում են ավտոմատ գծի բոլոր ագրեգատների ու տեղամասերի համաձայնեցված գործողությունը։


== Կոմպլեքսային ավտոմատ գծեր ==
Կոմպլեքսային ավտոմատ գծերը սարքավորվում են էլեկտրոնային ծրագրային կառավարման համակարգերով և հաշվողական տեխնիկայի այլ միջոցներով։
Ռադիոյի համաշխարհային օր

Ռադիոյի համաշխարհային օր, ամենամյա տոն, որը նշվում է փետրվարի 13-ին։ Հռչակվել է ՅՈՒՆԵՍԿՕ-ի գլխավոր կոնֆերանսի կողմից։ 


== Տոնի հաստատում ==
2011 թվականի հոկտեմբերի 19-ին ՅՈՒՆԵՍԿՕ-ի գլխավոր կոնֆերանսը 36/C63 բանաձևում փետրվարի 13-ը հռչակել է Ռադիոյի համաշխարհային օր։ Այդ օրը՝ 1946 թվականին, Միավորված ազգերի կազմակերպությունը ստեղծել է ՄԱԿ-ի ռադիոն։ Ի սկզբանե առաջարկն ընդունվել է ՅՈՒՆԵՍԿՕ-ի Իսպանիայի մշտական պատվիրակության կողմից։
ՄԱԿ-ը պաշտոնապես աջակցում է Ռադիոյի համաշխարհային օրվան։
2013 թվականի հունվարի 14-ին ՄԱԿ-ի գլխավոր ասամբլեան պաշտոնապես ընդունել է Ռադիոյի համաշխարհային օրվա հռչակումը։ 67-րդ նիստում ընդունվել է ՅՈՒՆԵՍԿՕ-ի գլխավոր կոնֆերանսի 36-րդ նստաշրջանի վերաբերյալ բանաձևը, որը փետրվարի 13-ին հռչակվել է Ռադիոյի համաշխարհային օր։ Նախաձեռնությունը բխել է նաև Իսպանիայի թագավորության կողմից և առաջադրվել է ՄԱԿ-ում Իսպանիայի մշտական ներկայացուցչության կողմից։


== Աղբյուր ==
Ռադիոյի համաշխարհային օրվա ստեղծման գաղափարը հղացել է Ռադիոյի իսպանական ակադեմիայի նախագահ Խորխե Ալվարեսը։ 2008 թվականի հունվարին նա ստացել է ՅՈՒՆԵՍԿՕ-ի գլխավոր տնօրեն Կոիտիրո Մացուրայի աջակցությունը։ 2011 թվականին Իսպանիայի դեսպան Իոն դե լյա Ռիվայի պաշտոնական առաջարկությամբ հաստատվել է Ռադիոյի համաշխարհային օրը։ Ավելի ուշ՝ 2012 թվականին, Ռադիոյի իսպանական ակադեմիան առաջ է քաշել Ռադիոյի համաշխարհային օրվա կոմիտեի ստեղծման գաղափարը, որի նպատակն է խթանել այս օրվա ամենամյա նշումը և այդ կերպ մեծացնել հաղորդակցման այս միջոցի հեղինակությունը։


== Ռադիոյի համաշխարհային օրվա թեմաներ ==


== Ծանոթագրություններ ==


== Տես նաև ==
Ռադիո


== Արտաքին հղումներ ==
Официальный сайт ЮНЕСКО Всемирного Дня Радио
Международный Комитет радио
10 увлекательных способов, отпраздновать Всемирный День Радио 2015
Станции : 15 идей для празднования Всемирного Дня Радио 2015 года
Всемирный день радио:ильттитьь плакаты, логотипы и баннеры
Встреча поколений через радио: практическое руководство для производителей радиальных
Всемирный день Радио: в Предыдущих Выпусках
Սուրեն Մարդանյան

Սուրեն Հակոբի Մարդանյան (1914, Պառավաքար - 1977), մանկավարժ, Երկրորդ համաշխարհային պատերազմի մասնակից, կուսակցական գործիչ։ ԽՄԿԿ անդամ 1939 թվականից։ Կոստյա Մարդանյանի եղբայրն է։
Ծնվել է Պառավաքարում, սակայն գրեթե ողջ կյանքն անց է կացրել Բերդում։ 1934-1939 թվականներին աշխատել է որպես ուսուցիչ տարբեր դպրոցներում, հետագայում նշանակվել է յոթամյա դպրոցի տնօրեն։
1939 թվականին զորակոչվել է խորհրդային բանակ, ծառայել 10-րդ բանակի 243-րդ հրետանային գնդում։ Պատերազմին մասնակցել է 1941 թվականի հունիսի 22-ից։ 1941 թվականին գերի է ընկել։ 1944 թվականին գերությունից փախել է Ֆրանսիա և միացել Միսաք Մանուշյանի անվան պարտիզանական ջոկատին։
1945 թվականի զորացրվել, վերադարձել է Շամշադին և շարունակել աշխատանքային գործունեությունը։ Աշխատել է որպես Լուսաշխի  շրջկոմի նախագահ։
Ավարտելով Երևանի անասնաբուծական-անասնաբուժական ինստիտուտը՝ նա աշխատել է Բերդի կոմտնտեսությունում որպես գլխավոր զոոտեխնիկ, ապա՝ Բերդի սովխոզի տնօրեն, գյուղբաժնի ավագ զոոտեխնիկ, Պառավաքարի սովխոզի տնօրեն։
Ընտրվել է ՀԿԿ 26-րդ համագումարի պատգամավոր։
Պարգևատրվել է Աշխատանքային կարմիր դրոշի շքանշանով, Աշխատանքային գերազանցության և այլ մեդալներով։


== Ծանոթագրություններ ==